Täytin 30! Kol-me-kym-men-tä! Ensin pidin siitä aika vähän ääntä koska pohdinnassa oli kaikkea ikäkriiseilyä maan ja taivaan välillä. Järjestin silloin kriiseilyn kesken läheisimmille sukulaisille pienet brunssijuhlat ja jätin ajatuksen suurista juhlista hetkeksi sivuun. Sitten tulin tolkkuihin. Minä en ole henkilö joka täyttää tasavuosia juhlimatta sitä isosti! No way! Viime viikonloppuna järjestimme siis viimein parin kuukauden viiveellä kunnon 30-vuotisbileet Emo-ravintolan yhteydessä sijaitsevassa Frescabarissa.
Kun saavuimme paikalle ovessa oli lappu jossa luki "Private Party". Kesti hetken aikaa ymmärtää että nämähän tosiaan on minun juhlat.. Hahaa! Frescabarissa oli ihanan leppoisa meininki ja tämä paikka oli juuri sopiva näihin juhliin: vähän niin kuin jonkun (tyylikäs) olohuone. Tila oli kauniisti ja rennosti sisustettu ja vieraat olivat tietenkin juuri sopivat tähän tilaan, myös he kauniita ja rentoja.. Hih! Kilistelimme kuohuvalla, söimme herkullista ruokaa ja nauroimme yhdelle random polttariseurueen sankarille, joka eksyi kadulta juhliin kummallisessa merirosvoasussa. 30 vuotta, 30 ihanaa ystävää ja vähintään 30 kilistelyä.
Nyt kun nämä juhlat on juhlittu, voin vihdoin virallisesti myöntää olevani aikuinen.. kai!?
Kiitokset vielä kerran kaikille teille jotka olitte paikalla!
-Såfin